**IByen anbefaler VEGA-koncerter**
*I denne uge guider iByen til [efterårets bedste koncertoplevelser](http://ibyen.dk/musik/guide/musikguideartikler/ECE1755983/den-store-guide-til-efteraarets-koncerter/%22%20%5Ct%20%22_blank). På listen finder man seks artister, som kan opleves i VEGA.*

Det drejer sig om Cold Specks, Dirty Projectors, The Rumour Said Fire, First Aid Kit, Tina Dickow og The Tallest Man On Earth. De to sidstnævnte koncerter er dog allerede udsolgt.

**Cold Specks - 5. oktober i Store VEGA**

Bag kunsternavnet Cold Specks gemmer sig den canadiske soul pop-sangerinde Al Spx, der med sit debutalbum, I Predict A Graceful Expulsion, har imponeret anmelderne både herhjemme og i udlandet.

Ros fik Cold Specks også for sin koncert på årets Roskilde Festival, hvor Politikens anmelder i sin [fem-stjernede anmeldelse](http://ibyen.dk/fokus/roskildefestival/roskildeanmeldelser/ECE1682949/canadisk-dommedags-soul-gik-rent-ind/%22%20%5Ct%20%22_blank) bl.a. skrev: "Det var forbandet smukt, intet mindre".

I det nye VEGA Magasin kan man blive klogere på Cold Specks, der bl.a. udtaler: "Jeg er glad for, at det går så godt, mest fordi jeg ikke er god til noget andet". Læs artiklen [HER](http://issuu.com/vegadk/docs/vega8/63%22%20%5Ct%20%22_blank).

*Clod Specks / 5. oktober i Store VEGA - [Læs mere og køb billet](http://vega.dk/arrangementer/cold-specks-7888.html%22%20%5Ct%20%22_blank)*

**Dirty Projectors - 31. oktober i Store VEGA**

Det eksperimenterende og avantgardistiske band Dirty Projectors udsendte den 9. juli deres sjette album med titlen Swing Lo Magellan.

Bandet stod bag et af 2009s mest anmelderroste albums, hvor numre som ”Stillness Is The Move” og ”[Cannibal Ressource](http://youtu.be/4he_jgJrMCk%22%20%5Ct%20%22_blank)” lagde sig i spidsen. Pladen blev da også kåret til årets næstbedste internationale album af Gaffa.

*Dirty Projectors / 31. oktober i Store VEGA -*[*Læs mere og køb billet*](http://vega.dk/arrangementer/dirty-projectors-7637.html)

**First Aid Kit - 11. november i Store VEGA**

Med et nyt anmelderrost album i bagagen er de svenske Söderberg-søstre Klara og Johanna klar til at indtage Store VEGA den 11. november.

Andet album fra duoen, The Lion’s Roar, er et sandt lille mesterværk, svøbt i medrivende og iørefaldende sangskrivning, der appellerer med både sødme og melankoli. Albummet har herhjemme bl.a. fået 5 stjerner af både [Soundvenue](http://www.soundvenue.com/anmeldelser/2012/01/23/first-aid-kit-the-lions-roar%22%20%5Ct%20%22_blank) og [Gaffa.](http://gaffa.dk/anmeldelse/56654%22%20%5Ct%20%22_blank)
 *First Aid Kit / 11. november i Store VEGA - [Læs mere og køb billet](http://vega.dk/arrangementer/first-aid-kit-7572.html%22%20%5Ct%20%22_blank)*

**The Rumour Said Fire - 25. november i Store VEGA**

I denne uge offentliggjorde The Rumour Said Fire førstesinglen ”Dead Leaves” fra deres kommende albumDead Ends, som udkommer her i efteråret.

Singlen udkom præcis to år efter at bandet i 2010 udgav singlen ”[Sentimentally Falling](http://www.youtube.com/watch?v=ufXCuwbrVhM" \t "_blank)” og dermed fulgte op på succesen efter singlen ”[The Balcony](http://www.youtube.com/watch?v=m2GjGAWmgsA" \t "_blank)” fra gennembruds-ep’en The Life And Death of A Male Body.
 *The Rumour Said Fire / 25. november i Store VEGA - [Læs mere og køb billet](http://vega.dk/arrangementer/the-rumour-said-fire-8607.html%22%20%5Ct%20%22_blank)*